b'\n_START_ARTICLE_\nTheodor Westergaard\n_START_SECTION_\nBiografi\n_START_PARAGRAPH_\nWestergaard hadde en streng oppvekst som adoptivbarn hos handelsmannen Peder Madsen Westergaard i Nyboder, en forstad til K\xc3\xb8benhavn. Etter en tid som kontorl\xc3\xa6rling knelte Theodor i 1892 ned ved Frelsesarmeens botsbenk til tross for morens og den avd\xc3\xb8de farens motstand. Han ble en hyppig spaltist i Krigsropet og fikk jobb i hovedkvarteret, f\xc3\xb8r han i 1895 ble l\xc3\xb8ytnant og startet p\xc3\xa5 Frelsesarmeens Krigsskole. Sammen med andre offiserer lyktes Westergaard \xc3\xa5 under mye lokal motstand etablere kontor i K\xc3\xb8ge og Fredensborg, og ble forfremmet til kaptein og privatsekret\xc3\xa6r under oberst Johan \xc3\x96grim (1853\xe2\x80\x931938), s\xc3\xa5vel som korpsleder i N\xc3\xa6stved og dernest Odense._NEWLINE_Han ble i 1898 gift med medstudent og offiser Mette Juliane Kathrine Larsen (1876\xe2\x80\x931946) fra Middelfart i Danmark, og dro til Norge som privatsekret\xc3\xa6r og tolk for kommand\xc3\xb8r William Ridstel, i 1900 forfremmet til ensein og i 1902 forflyttet til Trondheim og \xc3\xa5ret etter tilbake til Oslo som leder av Frelsesarmeen Tempelet korps med fulle hus. I Bergener han blant annet tolk for predikanten Samuel Logan Brengle (1860\xe2\x80\x931936), og blir adjutant og i tre \xc3\xa5r reisende sekret\xc3\xa6r for det norske hovedkvarter med ansvar for samaritanarbeid._NEWLINE_Etter en lengre sykdomsperiode ble han aspirantsekret\xc3\xa6r i Danmark og tolk for ho Lucy Booth-Hellberg (1868\xe2\x80\x931953), leder for den danske Frelsesarmeen, og i 1911 tolk og ledsager for armeens stifter, han William Booth (1929\xe2\x80\x931912). I 1912 blir han major, sendt til Island og er \xc3\xa6resvakt ved William Booths b\xc3\xa5re. S\xc3\xa5 ble han i 1914 nasjonal barne- og ungdomssekret\xc3\xa6r i Danmark. Fra 1919 var han brigader stasjonert i Oslo som krigsskolesjef, fra 1922 oberstl\xc3\xb8ytnant og fra 1926 divisjonssjef for et trettitall korps i Nottingham og Derby i England. I 1929 f\xc3\xa5r Westegaard ordre som sjefsekret\xc3\xa6r for Frelsesarmeen i Nederland og blir endog oberst og Nederlands representant i begravelsen til general Bramwell Booth (1856\xe2\x80\x931929)._NEWLINE_Etter tre \xc3\xa5r i Nederland etterfulgte Westergaard kommand\xc3\xb8rl\xc3\xb8ytnant R. Gundersen som leder i Finland. Her drev han n\xc3\xb8dhjelpsarbeid og startet fengselsarbeid. Den siste kongressen Westergaard hadde i Finland ble ledet av general Evangeline Booth (1865\xe2\x80\x931950). Hans siste oppdrag var \xc3\xa5 v\xc3\xa6re leder for Frelsesarmeen i Norge fra 1935 til sin d\xc3\xb8d i 1941. Han valgt til formann i Kristenfolkets edruskapsr\xc3\xa5d (stiftet 1925), d\xc3\xb8de p\xc3\xa5 Bethanien sykehus og ble begravet fra Calmeyergatens Misjonshus med tusenvis i gatene._NEWLINE_Blant hans sju barn var Kaare Westergaard (1907\xe2\x80\x931976) norsk leder fra 1962 til 1966 og i Nederland fra 1966 til 1971. En annen s\xc3\xb8nn, Thorbj\xc3\xb8rn Westergaard var en tid landssekret\xc3\xa6r i Den norske sj\xc3\xb8mannsmisjon.'